|  |
| --- |
| **Νανούρισμα [Ναζίμ Χικμέτ]** |
| |  |  | | --- | --- | |  | Κοιμήσου, εσύ ομορφούλα μου, κοιμήσου  Τον ύπνο φέρνω σου από κήπων μονοπάτια  Τί πράσινες κληματαριές στα καστανά σου μάτια  Κοιμήσου, εσύ ομορφούλα μου, κοιμήσου  και στ' αγγελούδια να γελάει σου η ψυχή  νάνι μου, εσύ.    Κοιμήσου, εσύ ομορφούλα μου, κοιμήσου  Τον ύπνο φέρνω σου απ' του πόντου τον αφρό  Ύπνο πλατύ και δροσερό, σα μέλισσας χορό αλαφρό  Κοιμήσου, εσύ ομορφούλα μου, κοιμήσου  κάτω απ' τ' ανέμου το λευκό πανί  νάνι μου, εσύ.    Κοιμήσου, εσύ ομορφούλα μου, κοιμήσου  Τον ύπνο φέρνω σου απ' αστέρια μακρινά  Ύπνο [γλαυκόμαυρο](http://digitalschool.minedu.gov.gr/modules/ebook/show.php/DSDIM-E111/322/2159,7848/index03_06.html)\* σε χρώματα βελούδινα  Κοιμήσου, εσύ ομορφούλα μου, κοιμήσου  στο προσκεφάλι σου η καρδιά μου ξαγρυπνεί  νάνι μου, εσύ. | |